**18. A feladat a középkori Magyarország gazdaságával kapcsolatos.** (hosszú)

**Mutassa be a források és ismeretei segítségével az uralkodói jövedelmek alakulását**

**I. (Szent) István, Károly Róbert és Hunyadi Mátyás uralkodása idején! Válaszában**

**világítson rá a jövedelmek összetételében mutatkozó alapvető különbségekre!**

„Akarjuk azt is, hogy valamint másoknak adtunk hatalmat az ő javaikat bírniuk,

úgy a mi javaink is, vitézeink, szolgáink, és valamelyek a mi királyi

méltóságunkhoz tartozandók, épségben maradjanak.

És senki valamit azokból el ne ragadjon vagy sikkasszon, se valaki az elől

mondottakban a maga számára kedvezést keresni ne merészeljen. […]

Ha ki az ispánok közül a király részét elsikkasztja, adja meg a mit sikkasztott és a

kétszeresével bűnhődjék.” *(Szent István törvényeiből)*

„Kegyesen elrendeljük örökre szólóan, hogyha a főpapok, szerzetesek és világi

papok, vagy a nemesek bármelyikének földjein és birtokán arany-, illetve

ezüstbányát fognak találni, s amennyiben nem tagadják le azok létezését és nem

tagadják meg a feltárásukat, akkor […] a földjükön talált arany-, ezüstbányákból

származó, a bányászok szokása szerint befolyó királyi jövedelmek harmadrészét is

kapják meg teljességgel örökre.” *(Károly Róbert oklevele, 1327)*

„Elrendeltük és parancsoljuk, hogy minden megyében, minden egyes kapu után,

amelyen szénával vagy gabonával megrakott szekér képes befordulni vagy azon át

kijönni – lakjék bár ugyanazon kapu mögött, illetve kapuval rendelkező telken

három vagy négy vagy ennél több ember [család], […] a kirovás megtörténte után 15

napon belül 18 dénárt a kamarák ispánjainak a kezéhez kell szolgáltatni és fizetni.”

*(Károly Róbert dekrétuma, 1342)*









